Diari Oficial de la Generalitat Valenciana


Sumari del DOGV 9305, del 24-03-2022 (2022/2102)

RESOLUCIÓ de 4 de març de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Juan Cano Morales per la Generalitat. EIP 52/2019.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9305

Data del DOGV
:   24-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2102


Data del document
:   04-03-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 4 de març de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Juan Cano Morales per la Generalitat. EIP 52/2019. [2022/2102]  
Antecedents de fet  
La Conselleria d'Hisenda i Model Econòmic ha sabut, mitjançant la comunicació de la residència Santo Hospital Inmaculada Concepción, de la defunció el 5 de novembre de 2018 de Juan Cano Morales, amb DNI \*\*\*\*583\*\*.  
En l'escrit de la sol·licitud d'inici de l'expedient reclamen el seu dret a premi. Des d'aquesta direcció general, d'acord amb el que estableix l'article 3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, es comunica que no se'ls reconeix aquest dret perquè està inclòs en un dels supòsits del deure de comunicació que contempla el precepte esmentat.  
Comprovat que no va atorgar testament, el seu empadronament a l'Ajuntament de Torrevieja i que de les actuacions prèvies resulta que no consta l'existència de persones amb dret a heretar, amb data 11 d'abril de 2019, la directora general de Sector Públic i Patrimoni va signar la resolució per la qual s'adoptava l'acord d'incoació del procediment per a la declaració d'hereus abintestats respecte del causant referenciat.  
  
Aquesta resolució va ser publicada en el Diari Oficial de la Generalitat Valenciana el 19 de juny de 2020 i exposada en el tauler d'edictes de l'Ajuntament de Torrevieja del 23 de juny al 24 de juliol de 2020.  
  
Duta a terme la investigació sobre l'actiu hereditari del causant, amb data 27 de juliol de 2021, es remet a l'Advocacia General de la Generalitat la proposta de resolució de la Direcció General de Sector Públic i Patrimoni de terminació de l'expedient de declaració administrativa d'herència intestada i l'acceptació de l'herència de Juan Cano Morales, per a l'emissió de l'informe preceptiu d'acord amb el que estableix l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 27 de desembre de 2021, es rep l'informe esmentat, la consideració jurídica tercera del qual posa de manifest que, si bé s'ha seguit la tramitació que preveu el decret citat, cal advertir que l'article 6.1 estableix que el termini màxim per a resoldre és d'un any i, tenint en compte que l'acord d'incoació es va adoptar en data 11 d'abril de 2019, ha transcorregut el termini fixat i el procediment ha caducat.  
  
Amb data 11 de gener de 2022 la directora general de Sector Públic i Patrimoni signa la resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims, per la qual cosa, amb data 13 de gener de 2022, es dicta un nou acord d'incoació, publicat en el Diari Oficial de la Generalitat Valenciana el 8 de febrer de 2022 i en el tauler d'edictes de l'Ajuntament de Torrevieja del 25 de gener al 25 de febrer de 2022.  
  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, és procedent l'acceptació de l'herència per part de la Generalitat.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Declarar la Generalitat hereva de Juan Cano Morales i adjudicar-li els béns i drets de l'herència, seguint les recomanacions de l'informe de l'Advocacia General de la Generalitat.  
  
Segon  
Acceptar l'herència del causant, a benefici d'inventari, integrada pels següents béns:  
- Compte CaixaBank, amb saldo, a data 1 de juliol de 2020, de 97.589,17 euros.  
- Depòsits en CaixaBank, amb saldo, a data 5 de novembre de 2018:  
  
99.000 euros.  
26.000 euros.  
167.000 euros.  
Contractes amb l'origen en Bankia:  
14.411,90 euros. En aquest compte s'ha detectat el següent ingrés, des del 3 de desembre de 2018 fins al 16 d'abril de 2021:  
Concepte: Social Security Administration.  
Ordenant: Worldlink.  
Vist que el causant mor el 5 de novembre de 2018, des d'aquesta direcció general es considera que aquestes quantitats han sigut indegudament ingressades, per la qual cosa l'entitat financera haurà de retornar-les a l'ordenant.  
27,49 euros.  
54,74 euros.  
No s'han localitzat més béns de l'herència.  
  
Tercer  
Publicar aquesta resolució en el Diari Oficial de la Generalitat Valenciana i en el lloc web d'aquesta conselleria.  
  
Quart  
Procedir a la presa de possessió dels béns i drets del causant, així com a la seua administració i conservació.  
  
Cinqué  
Notificar aquesta resolució als registres i organismes públics competents en els béns i els drets que componen l'herència esmentada i donar-los d'alta en l'Inventari General de Béns i Drets de la Generalitat.  
  
  
Sisé  
Una vegada liquidada l'herència, aprovar, amb l'informe previ de la intervenció delegada, el compte general de liquidació de l'abintestat en què s'integrarà la totalitat dels ingressos generats i les despeses abonades o per abonar, entre les quals figurarà el premi per denúncia, si és procedent.  
Contra aquesta resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
Si transcorren tres mesos de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 4 de març de 2022.- La directora general del Sector Públic i Patrimoni: Isabel Castelló García.